

# Event Details

- **Event Name**: Grupinäitus "Elu tung"
- **Event Start and End Date**: Wed, 04 Mar, 2026 at 12:00 pm – Wed, 04 Mar, 2026 at 06:00 pm
- **Event Description**: (english below)

4. märtsil kell 18.00 avatakse Haapsalu Linnagaleriis grupinäitus “Elu tung”, milles osalevad kunstnikud Andre Joosep Arming, Katrin Enni, Aksel Haagensen ja Silvia Sosaar.

Näitus vaatleb elu kui protsessi, kus kasvamine ja kõdunemine, invasioon ja väljasuremine on kui osad tervikust, mis otsib, aga ei pruugi leida tasakaalu. Neli eripalgelist kaasaegset kunstnikku lähenevad teemale igaüks oma kogemuse ja tundlikkuse kaudu. Isiklikud mälestused, kehaline kogemus, absurdsus ja keskkonnatunnetus põimuvad näitusel kokku seisundiks, mis on korraga vohav ja lagunev, mänguline ja murelik.

29. märtsil toimub näituse finissage, kuhu viib tasuta kunstibuss Tallinnast. Buss väljub Estonia parklast kell 14:00 ja jõuab tagasi Tallinnasse kell 20:00. Kavas on kunstnikuvestlus, mida modereerib Aljona Movko-Mägi, lisaks ka performance programm. 

/// ENG

4 March at 6pm Andre Joosep Arming, Katrin Enni, Aksel Haagensen and Silvia Sosaar will open their group exhibition Joie de vivre at Haapsalu City Gallery.

The exhibition observes life as a process, wherein growth and decay, invasion and extinction are part of the whole. Striving for balance yet perhaps not achieving it. The four participating contemporary artists each tackle these subjects based on their own experiences and approaches. Personal memories, bodily experiences, absurdity and environmental tact converge to produce an exhibition that is simultaneously in bloom and in collapse, playful and melancholic.

On the final day of the exhibition, 29 March, an art-bus will depart for Haapsalu from the parking lot in front of Estonia theatre at 2pm. The finissage will include performances and a discussion moderated by Aljona Movko-Mägi.

—-

Andre Joosep Armingu installatsioon „∞ ime“ põimib isiklikud mälestused igatsusega nähtavuse ja kohalolu järele. Voodilinadele talletatud kogemused peegeldavad uusi paiku, hirme ja inimsuhteid kui osa igapäevasest muutumisest. Teos käsitleb elu tsüklina, kus kogemusi kogutakse, puhastatakse ja unustatakse – et taas algusest alata.

Katrin Enni  interaktiivne heliskulptuur  ja orgaanilisest vohamisest inspireeritud abstraktne maaliseeria käsitlevad kasvu kui jõudu, mis kehalise ja ruumilise kohalolu kaudu end kehtestab ning mis võib samaaegselt olla nii imeline kui ka häiriv.

Aksel Haagenseni sajad biolagunevad konnad seisavad vaikse kaoga silmitsi. Tema installatsioon on justkui vaikne mälestusmärk konnadele, kui indikaatorliikidele ökosüsteemis. Kui kadumine on tänapäevane igapäev, varitseb tulevikus argine tühjus. 

Silvia Sosaar toob näitusele ajastuomase abituse- ja absurditaju, esitades oma tõlgenduse rahvuslikust pidulaua-rituaalist – kiluvõileivast. Tema küünelakikihiga kaetud tehislikud kiluportreed on korraga iroonilised, intiimsed ja grotesksed. Läänemere saastatusest tingitud ökokriisiteadlikkus, konservatiivset toidukultuuri ümbritsev patriootlik pingestatus ja tänaseks justkui enesestmõistetavaks muutunud vabaduse pseudokord põrkuvad siin omavahel kilu surnud pilgu all. Kas rahvustoit saab veel olla puhas, kui meri ise enam ei ole? Kas sünteetilised identiteedikandjad on sama usaldusväärsed kui orgaanilised? Kas saasteteadlikult post-popilik visuaalne enesekehtestus võiks laiemalt kõlama pääseda? 

****

Andre Joosep Arming (1995) on lõpetanud Eesti Kunstiakadeemias fotograafia bakalaureuseõppe (2018) ja kaasaegse kunsti magistriõppe (2024). Loomingus kasutab Arming peamiselt polaroid- ja videomeediume ning päevikuformaati. Armingu töödele iseloomulikud teemad on sündimine ja suremine, eluline katsetamine, ajajoon ja tsüklilisus. Arming kuulub Eesti Fotokunstnike Ühendusse ja on osalenud paljudes ühisprojektides. Arming on ka mittetulundusühingu Siirdatud süda liige. 
Vaata ka: https://linktr.ee/princepsycho 

Katrin Enni on Tallinnas ja Helsingis tegutsev  heli- ja visuaalkunstnik. Ta on õppinud installatsiooni ja skulptuuri (BA) ja kaasaegset kunsti (MA) Eesti Kunstiakadeemias ning jätkab hetkel õpinguid Helsingi Kunstiülikooli doktorantuuris. Tema praktikat läbib huvi orgaanilisuse mõiste vastu, mis on laenatud looduse kasvuprotsesside vaatlemisest ja mida kunstis sageli vastandatakse mehaanilisusele. Oma töödes mõtestab ta orgaanilisust kui vormi, mis kasvab, hargneb ja muutub ajas.
www.katrinenni.com

Aksel Haagensen on eesti-austraalia kunstnik, kes õppis Eesti Kunstiakadeemias installatsiooni ja skulptuuri (BA) ja kaasaegset kunsti (MA). Ta on osalenud grupinäitustel Eestis ja ka välismaal ja korraldanud isikunäitusi Eestis. Meenutades oma Austraalia lapsepõlve linnuhuvi, ühendab Haagensen lapseliku looduse vaatlemise rõõmu pragmaatilisema-teoreetilisema huviga looduskaitse ajaloo vastu. Teoste vormid on tihti lapselikud või mänguasju meenutavad, kuid nende taust ning soetud lood on melanhoolsed ökoloogilise kriisi kajastused. akselhaagensen.com

Silvia Sosaar on Tallinnas tegutsev kunstnik, kes õppis Eesti Kunstiakadeemias fotograafiat (BA, 2017) ja kaasaegset kunsti (MA, 2021). Sosaare praktika on mitmekülgne — ta on keskendunud argielu autobiograafilistele detailidele, katsetanud neopopi võtmes feminiinsuse analüüsi fotos, korraldanud tänavatasandi aktsioone, kaasanud amatööre performance’ites, esitanud kirjandusteosest tõukuvat vaimse tervise teemalist videolavastust, viinud läbi antropoloogilist uurimust ühest ametist, jne. Sosaar kuulub Eesti Kunstnike Liitu ja Eesti Fotokunstnike Ühendusse FOKU. Ta on osalenud teostega näitustel Eestis, Lätis, Ühendkuningriigis, Itaalias, Prantsusmaal, Pakistanis ja mujal. Kunstniku teosed kuuluvad erakogudesse Eestis, Lätis, Ühendkuningriigis ja Brasiilias. 




Näituse graafiline disain: Mette-Mari Kaljas

Tänud: Eesti Kultuurkapital
- **Event URL**: https://allevents.in/muhu/grupinäitus-elu-tung/200029755405518
- **Event Categories**: exhibitions, art, theatre
- **Interested Audience**: 
  - total_interested_count: 54

## Ticket Details

- **Ticket URL**: http://facebook.com/200029755405518?utm_source=AllEvents.in&utm_medium=event-discovery-platform&utm_campaign=muhu-events

## Event venue details

- **city**: Muhu
- **state**: SA
- **country**: Estonia
- **location**: Haapsalu Linnagalerii
- **lat**: 58.94518
- **long**: 23.539341
- **full address**: Haapsalu Linnagalerii, Posti 3, Haapsalu, 90503 Lääne Maakond, Eesti, Muhu, Estonia

## Event gallery

- **Alt text**: banner
  - **Image URL**: https://cdn-az.allevents.in/events10/banners/8251d1920656ee32b3b35b2d9e2c03c5f81c3cc4144050a4647b3ff74394ff87-rimg-w1200-h527-dcf0c361-gmir?v=1772372597
- **Alt text**: thumbnail
  - **Image URL**: https://dyn-image.allevents.in/generate-image?v=4&title=Grupin%C3%A4itus+%22Elu+tung%22&date=04+Mar

## FAQs

- **Q**: When is the event happening?
  - **A:** Wed, 04 Mar, 2026 at 12:00 pm
- **Q**: Where is the event happening?
  - **A:** Haapsalu Linnagalerii, Posti 3, Haapsalu, 90503 Lääne Maakond, Eesti, Muhu, Estonia
- **Q**: What type of event is this?
  - **A:** exhibitions, art, theatre
- **Q**: Where can I find ticket details about Grupinäitus "Elu tung" ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Grupinäitus &quot;Elu tung&quot;",
        "image": "https://cdn-az.allevents.in/events10/banners/8251d1920656ee32b3b35b2d9e2c03c5f81c3cc4144050a4647b3ff74394ff87-rimg-w1200-h527-dcf0c361-gmir?v=1772372597",
        "startDate": "2026-03-04",
        "endDate": "2026-03-04",
        "url": "https://allevents.in/muhu/grupinäitus-elu-tung/200029755405518",
        "location": {
            "@type": "Place",
            "name": "Haapsalu Linnagalerii",
            "address": {
                "@type": "PostalAddress",
                "streetAddress": "Posti 3, Haapsalu, 90503 Lääne Maakond, Eesti",
                "addressLocality": "Muhu",
                "addressRegion": "SA",
                "addressCountry": "EE"
            },
            "geo": {
                "@type": "GeoCoordinates",
                "latitude": "58.94518",
                "longitude": "23.539341"
            }
        },
        "eventAttendanceMode": "https://schema.org/OfflineEventAttendanceMode",
        "description": "(english below)\n\n4. märtsil kell 18.00 avatakse Haapsalu Linnagaleriis grupinäitus “Elu tung”, milles osalevad kunstnikud Andre Joosep Arming, Katrin Enni, Aksel Haagensen ja Silvia Sosaar.\n\nNäitus vaatleb elu kui protsessi, kus kasvamine ja kõdunemine, invasioon ja väljasuremine on kui osad terviku"
    }
]
```